CAA के खिलाफ शांतिपूर्ण प्रदर्शन कर रहे लोग गद्दार, राष्ट्रविरोधी नहीं: बंबई HC - People who oppose caa peacefully are not traitors antinational says bombay high court - AajTak\nCAA के खिलाफ शांतिपूर्ण प्रदर्शन कर रहे लोग गद्दार, राष्ट्रविरोधी नहीं: बंबई HC\nबंबई हाई कोर्ट ने गुरुवार को कहा कि जो लोग शांतिपूर्ण तरीके से किसी कानून का विरोध कर रहे हैं, उन्हें राष्ट्र विरोधी और देशद्रोही नहीं कहा जा सकता. बंबई हाई कोर्ट की औरंगाबाद बेंच उस याचिका पर सुनवाई कर रही थी, जिसमें नागरिकता संशोधन कानून (CAA) के खिलाफ आंदोलन के लिए पुलिस ने अनुमति नहीं दी थी.\nCAA के खिलाफ देशभर में प्रदर्शन जारी (फोटो-पीटीआई)\nनई दिल्ली, 15 फरवरी 2020, अपडेटेड 10:22 IST\nदेश भर में सीएए के खिलाफ हो रहा विरोध-प्रदर्शन\nकोर्ट ने कहा, यह सरकार के खिलाफ लोगों का विरोध\nटाइम्स ऑफ इंडिया की रिपोर्ट के मुताबिक, बेंच ने आदेश में कहा, 'ऐसे विरोध-प्रदर्शनों से सीएए के प्रावधानों के उल्लंघन का सवाल ही पैदा नहीं होता. इस कोर्ट से ऐसे लोगों के अधिकार पर विचार करने की उम्मीद की जाती है. चूंकि लोग किसी कानून का विरोध करना चाहते हैं, सिर्फ इसलिए उन्हें देशद्रोही या राष्ट्र विरोधी कहा नहीं जा सकता. यह सीएए की वजह से सरकार के खिलाफ लोगों का प्रदर्शन है.'\nइसी के साथ बेंच ने बीड जिले के अतिरिक्त जिला मजिस्ट्रेट (ADM) और माजरगांव सिटी पुलिस के दो आदेशों को भी रद्द कर दिया. पुलिस ने एडीएम के आदेशों का हवाला देते हुए प्रदर्शन की अनुमति नहीं दी थी. बेंच ने कहा, 'भारत को ऐसे प्रदर्शनों के कारण ही स्वतंत्रता मिली है, जो अहिंसक थे. इस अहिंसा के रास्ते को ही आज तक लोग मानते आ रहे हैं. हम खुशनसीब हैं कि इस देश के ज्यादातर लोग आज भी अहिंसा में यकीन रखते हैं.'\nबंबई हाई कोर्ट ने आदेश में कहा, 'इस मामले में भी याचिकाकर्ता और लोग अपना विरोध जताने के लिए शांतिपूर्ण तरीके से प्रदर्शन करना चाहते हैं. ब्रिटिश शासन के दौरान हमारे पूर्वजों ने स्वतंत्रता और मानवाधिकारों के लिए लड़ाई लड़ी और प्रदर्शनों के पीछे की विचारधारा के कारण ही हमने अपना संविधान बनाया. यह कहा जा सकता है कि ये दुर्भाग्यपूर्ण है लेकिन लोग अपनी सरकार के खिलाफ विरोध-प्रदर्शन कर सकते हैं. लेकिन जमीन पर विरोध को दबाया नहीं जा सकता.' बेंच ने आगे कहा, 'ऐसे मामलों में यह भी देखना होगा कि क्या चुनौती के तहत नागरिकों के मौलिक अधिकारों का उल्लंघन होता है.'\nकोरोनाः महाराष्ट्र पुलिस की छापेमारी में 25 लाख मास्क जब्त,4गिरफ्तार\n'पहले रोकी होतीं ट्रेनें तो तेजी से नहीं बढ़ती कोरोना मरीजों की\nमहाराष्ट्र में कोरोना के सबसे ज्यादा केस, मरीजों का पता ऐसे लगा रही\nमहाराष्ट्र में कोरोना से विदेशी नागरिक की मौत, अब तक3लोगों ने गंवाई\nमहाराष्ट्र में 24 घंटे में 15 नए केस, कोरोना मरीजों की संख्या हुई 89\nकोरोना: मुंबई का शाहीन बाग खत्म, महिलाओं ने कहा- जल्द वापस आएंगे


विवेक दर्पण - स्वामी अवधेशानन्द गिरि Vivek Darpan - Hindi book by - Swami Avdheshanand Giri\nधर्म एवं दर्शन >> विवेक दर्पण\nमुखपृष्ठ\t: पेपरबैक\t पुस्तक क्रमांक\t: 8947\nVivek Darpan - A Hindi Book by Swami Avdheshanand Giri\nबुद्धि जब सही समय पर सही-गलत का निर्णय करने में सक्षम हो जाए, तो समझना चाहिए कि वह सत्य के मार्ग पर ले जाएगी। महर्षि व्यास प्रणीत वेदांत सूत्रों का पहला सूत्र ही इस ओर संकेत करता है। ’उसके बाद ब्रह्म की जिज्ञासा करे, ’अथातो ब्रह्म जिज्ञासा’। इस सूत्र के ’अथ’ में ’विवेक’ को इसलिए आवश्यक माना गया है क्योंकि बिना इसके जीवन में वैराग्य घटित ही नहीं होता। वैराग्य कसौटी है विवेक की। विवेक की परिणति है वैराग्य। तत्त्वज्ञान के उद्देश्य को प्राप्त करने के लिए जिज्ञासु को इन दोनों की ही परम आवश्यकता हुआ करती है, बिल्कुल उसी तरह जैसे आकाश की ऊंचाइयों को छूने के लिए किसी पक्षी को दो पंख चाहिए ही-दोनों पंख चाहिए।\nवेदांत ग्रंथों में विवेक के संदर्भ में हंस को परम आदर्श स्वीकार किया गया है। कहते हैं, हंस ’दूध का दूध, पानी का पानी’ कर देता है, अत्यंत सहजता से। इसी तरह विवेकशील एक समान मिले पदार्थों को बड़ी आसानी से अलग-अलग कर लेता है। और यदि व्यवहार के लिए उनका मिले रहना आवश्यक हो तो भी वह उन्हें एक-दूसरे से बिल्कुल अलग-अलग देखता है।\nविवेकवान को ही शास्त्र ’जागा हुआ’ कहते हैं। ’जागर्ति को वा ?’ जागा हुआ कौन है ? इसका उत्तर देते हुए आद्यशंकर कहते हैं, ’सदसद् विवेकी’, अर्थात् जो सत्य-असत्य का विवेक कर सकता है, वही जागा हुआ है। नहीं तो- ’मोह निशा सब सोवन हारा।’\nजूनापीठाधीश्वर आचार्य महामंडलेश्वर स्वामी अवधेशानंद गिरि जी महाराज के प्रवचनों का उद्देश्य ही है जनचेतना को जाग्रत करना। उसका रूप धार्मिक, सांस्कृतिक, सामाजिक और आध्यात्मिक कोई भी हो सकता है। आदि शंकराचार्य ने त्रिसत्ता (सत्तात्रय) की चर्चा करते हुए व्यावहारिक और पारमार्थिक सत्ता के समन्वय पर बल दिया है। उनका मानना है कि जब तक स्वप्न टूटता नहीं, जागरण नहीं घटित होता, तब तक सपना सत्य-सा नहीं, बल्कि सच्चा लगता है।\nयही स्थिति व्यवहार की भी है। आध्यात्मिक अनुभूति हुए बिना व्यवहार भी सत्य प्रतीत होता है।\nमहर्षि अष्टावक्र और जनक का संवाद इसी सत्य की पुष्टि करता है। जनक ने रात्रि में आए स्वप्न की चर्चा करते हुए जब अपनी सभा में विद्वानों से यह पूछा कि सत्य क्या है, तो उन्होंने उत्तर दिया था कि दोनों झूठे हैं, क्योंकि स्वप्नकाल में स्वप्न का द्रष्टा जाग्रत नहीं रहता और जागने पर स्वप्न का बाध हो जाता है। सत्य तो वह तत्त्व है, जो प्रत्येक अवस्था में अपने मूलरूप में रहा करता है। यह विश्लेषण ही विवेक है और उसे आत्मसात् करना आत्मज्ञान या तत्त्वज्ञान।\nशास्त्रों में सत्संग की महिमा का बारंबार बखान किया गया है। व्यवहार की दृष्टि से संग जहां संस्कारों का वाहक है, वही चित्त में प्रसुप्त पड़े संस्कारों को क्रियाशील भी बनाता है। अजामिल की कथा बताती है कि कैसे संग का प्रभाव पूरे व्यक्तित्व को बदलकर रख देता है, एक साधु पुरुष कैसे अनर्थकारी हो जाता है, संग से जीवन की दिशा ही बदल जाती है।\nरहीम ने कहा है कि कुसंग से बचें, क्योंकि:\nकहो रहीम कैसे निभै बेर केर को संग\nवे डोलत रस आपने तिनके फारत अंग।\nयह कुसंग विवेक को हर लेता है। और सत्संग ? सत्संग की फलश्रुति है ’विवेक की प्राप्ति’- बिनु सत्संग विवेक न होई।\nइस पुस्तक के महत्वपूर्ण सूत्र आपको जीवन संबंधी प्रश्नों को जानने-समझने के योग्य बनाएंगे, ऐसा मेरा विश्वास है।\nपुस्तक से संबंधित आपकी प्रतिक्रिया का हार्दिक स्वागत है।


Rani Chatterjee Flaunts Her Stretch Marks on Stomach, View Her Bold Photos: जिम की वजह से Rani Chatterjee के पेट पर बने स्ट्रेच मार्क्स, लेटेस्ट तस्वीरें देख फैंस की खुली रह गईं आंखें\nजिम की वजह से Rani Chatterjee के पेट पर बने स्ट्र�...\nPublished: October 4, 2021 8:40 PM IST\nRani Chatterjee Flaunts Her Stretch Marks on Stomach: भोजपुरी इंडस्ट्री की लोकप्रिय अदाकाराओं में से एक रानी चटर्जी (Rani Chatterjee) अपनी फिटनेस को लेकर लगातार सुर्खियों में बनी रहती हैं। कुछ समय पहले रानी चटर्जी ने सोशल मीडिया पर एक पोस्ट के माध्यम से जानकारी देते हुए बताया था कि उनका वजन काफी बढ़ गया था। कोरोना काल में रानी चटर्जी अपने बढ़ते हुए वजन से काफी परेशान थीं। ऐसे में लोग उनके बढ़ते वजह को लेकर मजाक बनाने लगे थे। इसके बाद रानी चटर्जी में जिम में जाकर खूब पसीना बहाया और उन सभी तो मुंहतोड़ जवाब, जो उनका मजाक बनाते थे। हाल ही में रानी चटर्जी ने अपने परफेक्ट फिगर को फ्लॉन्ट करते हुए कई फोटोज शेयर की हैं। इन फोटोज में वजन कम करने के बाद रानी चटर्जी के पेट पर स्ट्रेच मार्क्स दिखाई दे रहे हैं। Also Read - Rani Chatterjee कर रही हैं शादी !! सामने आई हल्दी सेरेमनी की PHOTOS\nरानी चटर्जी ने इन फोटोज को शेयर करते हुए कैप्शन दिया है, 'फिट कोई मंजिल नहीं है, यह जीवन जीने का एक तरीका है।' रानी चटर्जी ब्लू कलर की स्पोर्ट्स ब्रा और ब्लैक ट्राउजर और जैकेट में नजर आ रही हैं। रानी चटर्जी के बोल्ड अंदाज को देखने के बाद फैंस भी तारीफ करते हुए कमेंट्स कर रहे हैं। एक यूजर ने कमेंट करते हुए लिखा, 'जिस्म दिखाना जरूरी नहीं है, आप जैसी भी हो बहुत अच्छी लगती हो।' वहीं दूसरे ने लिखा, 'आपका रंग रूप दिन-ब-दिन निखर कर आ रहा है।' Also Read - Rani Chatterjee ने शेयर किया फिल्म ‘भाभी मां’ का पहला पोस्टर, फैंस बोले ‘इस बार गर्दा उड़ा दोगी...’\nवर्कफ्रंट की बात करें, तो रानी चटर्जी भोजपुरी इंडस्ट्री की बिजी अदाकाराओं में से एक हैं। दर्शक उनकी अपकमिंग भोजपुरी फिल्मों का बेताबी से इंतजार कर रहे हैं। रानी चटर्जी जल्द ही 'क्रोध', 'गुंडे 2', 'कांच की चूड़ियां', 'कानून के खिलाड़ी', 'लाइफ मी ट्विस्ट' और 'रानी की आएगी बारात' जैसी कई फिल्मों में दिखाई देंगी। फिल्मों के साथ-साथ रानी चटर्जी कई म्यूजिक वीडियोज का भी हिस्सा रही हैं। उनके गाने यूट्यूब पर खूब पसंद किए जाते हैं। Also Read - 30 की उम्र पार करने के बाद भी कुंवारी हैं ये7भोजपुरी अदाकराएं, एक का तो MMS हो चुका है लीक


मोदी से जुड़ी मेरी राय से सहमत भले न हों पर कांग्रेस के साथी मेरे नजरिए की कद्र करें : शशि थरूर\nकांग्रेस के वरिष्ठ नेता शशि थरूर ने यह बात बीते हफ्ते प्रधानमंत्री नरेंद्र मोदी के संबंध में दिए अपने एक बयान के बचाव में कही है\nकांग्रेस के वरिष्ठ नेता शशि थरूर ने प्रधानमंत्री नरेंद्र मोदी की ‘प्रशंसा’ करने वाले अपने एक बयान के ‘बचाव’ में पार्टी के नेताओं से समर्थन मांगा है. इसे लेकर मंगलवार को एक लेख का हवाला देते हुए उन्होंने एक ट्वीट भी किया. इसके जरिये शशि थरूर ने कहा, ‘मैं मोदी सरकार का कठोर आलोचक रहा हूं और उम्मीद करता हूं कि मैंने यह काम रचनात्मक तरीके से किया है. अपने समावेशी मूल्यों और संवैधानिक सिद्धातों के बल पर मैंने लगातार तीन चुनाव जीते हैं. मेरी कांग्रेस के अपने साथियों से अपील है कि अगर मेरे विचारों से वे सहमत नहीं हैं तो भी मेरे नजरिए कद्र करें.’\nइससे पहले बीते हफ्ते एक कार्यक्रम के दौरान कांग्रेस के ही वरिष्ठ नेता जयराम रमेश ने प्रधानमंत्री मोदी को हमेशा एक ‘खलनायक’ की तरह पेश किए जाने को गलत बताया था. उसके अगले ही दिन पार्टी के वरिष्ठ नेता अभिषेक मनु सिंघवी ने भी रमेश के उस बयान का समर्थन किया था. तब शशि थरूर ने उन दोनों नेताओं के बयानों के मद्देनजर एक ट्वीट के जरिये उस पर सहमति जताई थी. साथ ही उसी ट्वीट से यह भी कहा था कि वे खुद पिछले छह सालों से यह बात कह रहे हैं कि अगर नरेंद्र मोदी कुछ अच्छा कहें तो उसकी तारीफ की जानी चाहिए. इससे जब विपक्षी नेता मोदी के गलत काम की आलोचना करेंगे तो लोगों में उसकी विश्वसनीयता कहीं अधिक होगी.\nवहीं दूसरी तरफ कांग्रेस की केरल इकाई के प्रमुख मुल्लापल्ली रामचंद्रन ने उनके इस बयान पर नाराजगी जाहिर की थी और कहा था कि केरल कांग्रेस थरूर के इस बयान को स्वीकार नहीं करेगी. रामचंद्रन का यह भी कहना था कि पार्टी ने शशि थरूर से उस बयान पर उनका जवाब मांगने का फैसला किया है और उनका जवाब मिलने के बाद आगे की कार्रवाई की जाएगी.


अगर आप न्यूमरोलॉजी में विश्वास करते हैं तो आपको शायद मालूम होगा कि नंबरों की मदद से ज़िंदगी के कई क्षेत्रों को प्रभावित किया जा सकता है. न्यूमरोलॉजी के हिसाब से जिस दिन आपका जन्म हुआ है, वो डेट कई मायनों में अहम होती है और अगर अपनी बर्थ डेट के हिसाब से अपने करियर को चुना जाए तो सफ़लता के चांसेज़ बढ़ जाते हैं. तो कैसे पता लगाएं कि बर्थ डे के हिसाब से कौन सा करियर सही है? आइए जानते हैं.\n1, 10, 19 और 28 को पैदा होने वाले लोग\nनंबर 1 लोगों का सत्तारूढ़ ग्रह सूरज होता है. ऐसे लोग बॉर्न लीडर्स होते हैं. ये लोग रिस्क लेने में भी माहिर होते हैं और इनका हार न मानने वाला एटीट्यूड इन्हें बाकी लोगों से अलग करता है. यही कारण है कि ऐसे लोगों के लिए करियर के तौर पर बिज़नेस एक अच्छा क्षेत्र माना जाता है. धीरूभाई अंबानी, रतन टाटा, मुकेश अंबानी, बिल गेट्स जैसे बड़े व्यवसायी का नंबर भी 1 ही है.\n2, 11, 20, 29 को पैदा होने वाले लोग\nनंबर2लोगों का सत्तारूढ़ ग्रह चंद्रमा होता है. ऐसे लोग बेहद क्रिएटिव होते हैं और क्रिएटिविटी से जुड़े सेक्टर्स में इन्हें सफ़लता मिलने की संभावना ज़्यादा होती है. ऐसे लोग शानदार डिप्लोमैट्स भी साबित होते हैं. करियर के तौर पर आर्ट्स, एक्टिंग, फ़ैशन डिज़ाइनिंग जैसे क्षेत्र बढ़िया विकल्प साबित हो सकते हैं. शाहरूख खान, अमिताभ बच्चन और लियोनार्डो डि कैप्रियो जैसे दिग्गज सितारों का नंबर भी2ही है.\n3, 12, 21, 30 को पैदा होने वाले लोग\nनंबर3लोगों का सत्तारूढ़ ग्रह ज्यूपिटर होता है. अक्सर देखने में आता है कि ऐसे लोग मानसिक तौर पर मज़बूत होते हैं और नंबरों के साथ खेलना इनका प्रिय शगल होता है. शायद यही कारण है कि3नंबर वाले लोगों के लिए बैंकिंग और फ़ाइनेंस के सेक्टर करियर के तौर पर मुफ़ीद साबित हो सकते हैं. यानि नंबर3को पैदा हुए लोगों के लिए बैंकिंग, फ़ाइनेंस रिलेटेड फ़ील्ड्स और रिटेल बिज़नेस जैस क्षेत्र करियर के लिए उपयुक्त हो सकते हैं.\n4, 13, 22, 31 को पैदा होने वाले लोग\nजिन लोगों का नंबर4होता है ऐसे लोग आमतौर पर भीड़ वाली मानसिकता से दूर होते हैं और अपनी राह खुद बनाने में विश्वास करते हैं. लीक से हटकर चलने में यकीन रखने वाले ये लोग रिस्क लेने में भी आगे होते हैं लेकिन अक्सर अपने गलत फ़ैसलों की वजह से मुसीबत में भी फ़ंस सकते हैं. ऐसे में इन लोगों को सट्टा बाज़ार या जुआ खेलने से दूरी रखनी चाहिए. आर्ट और एक्टिंग कुछ ऐसे प्रोफ़ेशन हैं जिनमें सफ़लता के चांसेज़ अधिक होते हैं.\n5, 14, 23 को पैदा होने वाले लोग\nऐसे लोगों की कम्युनिकेशन स्किल्स और निर्णय लेने की क्षमता शानदार होती है.5नंबर वाले लोग स्टॉक मार्केट ट्रेडिंग में अच्छा प्रदर्शन कर सकते हैं. नंबर5के लोग, लोगों में अपने आसपास मौजूद व्यक्तियों को प्रभावित करने की क्षमता होती है. करियर में ज़ोखिम उठाने वाले इन लोगों को9से5की सुरक्षित और रूटीन जॉब्स बेहद बोर कर सकती हैं.5नंबर के लोगों के लिए टेक्नोलॉजी, स्पोर्ट्स, मार्केटिंग और सेल्स जैसे क्षेत्र काफ़ी कारगर साबित हो सकते हैं.\n6, 15, 24 को पैदा होने वाले लोग\n6 नंबर वाले लोग करिश्माई पर्सनैलिटी के धनी होते हैं. इन लोगों का सत्तारूढ़ ग्रह वीनस होता है और इन लोगों के लिए आदर्श जॉब होटल, रेस्टोरेंट बिज़नेस, एंटरटेनमेंट इंडस्ट्री हो सकती है.6नंबर वाले लोगों के लिए ग्लैमर जॉब्स भी आदर्श साबित हो सकती है.\n7, 16 और 25 को पैदा होने वाले लोग\nनंबर7वाले लोगों में रिसर्च को लेकर दिलचस्पी होती है. ये लोग काफ़ी इनोवेटिव होते हैं और अपनी क्रिएटिविटी के चलते दूसरे लोगों से कई मायनों में अलग होते हैं. इन लोगों के ‘आउट ऑफ़ द बॉक्स’ आइडियाज़ के चलते सफ़लता इनके कदम चूमती है. रिसर्च से जुड़े क्षेत्रों में करियर इस नंबर के लोगों के लिए फ़ायदेमंद साबित हो सकता है.\n8, 17, 26 को पैदा होने वाले लोग\nकुछ मामलों में ये देखने में आता है कि 8 नंबर वाले लोग 35 साल की उम्र तक संघर्ष करते नज़र आ सकते हैं. ऐसे लोग काफ़ी सिंपल होते हैं और अपनी बात को बेबाकी से रखने के लिए जाने जाते हैं. इसके अलावा ऐसे लोग काफी मेहनती भी होते हैं, इसलिए भले ही देरी से मिले लेकिन इन लोगों को सफ़लता ज़रूर मिलती है. पॉलिटिक्स, स्टील और मेटल इंडस्ट्री, रियल एस्टेट, फ़ाइनेंस कुछ ऐसे सेक्टर हैं जिनमें इन लोगों को सफ़लता मिल सकती है.\n9, 18, 27 को पैदा होने वाले लोग\nनंबर9वाले लोग स्पोर्ट्स के क्षेत्र में काफ़ी अच्छा कर सकते हैं. दुनिया के कई बड़े स्पोर्ट्स सितारों का नंबर भी9ही है. इन लोगों का सत्तारूढ़ ग्रह मंगल होता है और अपने सपनों को साकार करने के लिए ये काफी हिम्मत भी दिखाते हैं. स्पोर्ट्स के अलावा डिफ़ेंस, केमिकल्स और रियल इस्टेट इन लोगों के लिए बढ़िया करियर ऑप्शन साबित हो सकते हैं.\namitabh bachchan mukesh ambani numerology shahrukh khan धीरूभाई अंबानी न्यूमरोलॉजी बिल गेट्स मुकेश अंबानी रतन टाटा\t2017-10-24\nPrevious इलाहबाद का ये शख्स घूम आया उर देश, वो भी एक भी रुपये खर्च किये बिना\nNext मुकेश अंबानी अपने ड्राईवर को देते हैं 24 लाख की सैलरी


मोहन भागवत के साथ महिलाएं नहीं दिखती बोलकर फंसे राहुल गांधी, ट्विटर पर ट्रेंड हुआ ‘डब्बाजान’! » Bihar News - Best Research\nसोशल मीडिया पर कांग्रेस नेता और सांसद राहुल गांधी के एक बयान ने बवाल मचा रखा है। जिसे लेकर सोशल मीडिया की दुनिया दो भाग में बंट गई है। आपको बता दे कि सासंद राहुल गांधी पहले भी अपने बयनों को लेकर चर्चा में बने रहते है। लेकिन इस बार जो बयान उन्होंने दिया है उसको लेकर सोशल मीडिया पर उनका जमकर मजाक उड़ रहा है। आम आदमी से लेकर नेता तक सब उनके बयान पर मौज ले रहे है।\nइंटरनेट पर कांग्रेस नेता राहुल गांधी का एक बयान जमकर वायरल हो रहा है। सासंद राहुल गांधी ने ये बयान तब दिया जब वो भारतीय महिला कांग्रेस के स्थापना दिवस समारोह में बोल रहे थे। इस दौरान वो बीजेपी और आरएसएस पर जमकर निशाना साध रहे थे। तब उन्होंने बीजेपी और आरएसएस को महिला विरोधी बताते हुए कहा कि उनका संगठन महिला शक्ति को दबाता है जबकि कांग्रेस संगठन महिला शक्ति को आगे बढ़ाने का मंच देता है। इसके आगे उन्होंने आरएसएस प्रमुख मोहन भागवत पर निशाना साधते हुए बोला कि राष्ट्रपिता महात्मा गांधी की फोटोज में आस पास 2-3 महिलाएं दिखती हैं लेकिन मोहन भागवत की तस्वीर में कोई महिला क्यों नहीं दिखती हैं? क्योंकि उनका संगठन औरतों को दबाता है और हमारी पार्टी महिलाओं को मंच देती है।\nमोहन भागवत के साथ महिलाएं नहीं दिखती बोलकर फंसे राहुल गांधी, ट्विटर पर ट्रेंड हुआ ‘डब्बाजान’!#Dabbajaan #mohanbhagwat pic.twitter.com/Fvmf4Zaswf\n— अपना बिहार – News360Bihar (@news360bihar) September 16, 2021\nराहुल गांधी के इस बयान के बाद सोशल मीडिया यूजर्स ने उनकी जमकर मौज ले रहे है। उनको लेकर ट्विटर पर #Dabbajan ट्रेंड चलने लगा है। यूजर्स इस वीडियो पर जमकर कमेंट कर रहे है। यूजर्स उन्हें सलाह भी दे रहे है और उनके पुराने बयान याद दिला रहे है। कई यूजर्स को इस बयान को लेकर मजेदार Memes भी शेयर कर रहे है। राहुल गांधी के इस बयान को लेकर आपकी क्या राय है कमेंट कर के हमें जरूर बताएं…